Bejaarde ernstig beseer ná val van kransFoto: Netcare 911 Chris Botha, woordvoerder van Netcare 911, het gesê die 86-jarige vrou het glo op die rand van die krans in die Kwanositha-nedersetting geloop toe sy gegly en meer as 100 m teen ŉ steilte afgeval het. “Toe paramedici by die toneel opgedaag het, het hulle gesien dit is onmoontlik om sonder toerusting by die vrou uit te kom. Die Port Shepstone-polisie se soek-en-reddingseenheid is ontbied en hulle het die vrou tot by die bokant van die berg gehys,” het Botha gesê. Die vrou was in ‘n ernstige toestand en paramedici het haar op die toneel gestabiliseer voordat sy na ŉ plaaslike hospitaal geneem is.